ОБЩИНСКА ИЗБИРАТЕЛНА КОМИСИЯ КУЛА

**ПРОТОКОЛ № 13**

На 04.10.2023 г. се проведе заседание на Общинска избирателна комисия – Кула при следния

**ДНЕВЕН РЕД № 13**

1. Разглеждане на жалба, вх.№1/04.10.2023г. от Наско Иванов Цанов, представляващ КП „ПРОДЪЛЖАВАМЕ ПРОМЯНАТА-ДЕМОКРАТИЧНА БЪЛГАРИЯ“

*Докладва: НАДЕЖДА ВЕСЕЛИНОВА*

2.  Разни.

*Докладва: НАДЕЖДА ВЕСЕЛИНОВА*

ПРИСЪСТВАХА:

Надежда Веселинова, Йошка Йончева, Даниела Ванкова, Ирина Илиева, Наталия Боева, Станислава Бояджийска, Пенко Йончев, Христела Христова, Йолина Иванова, Лилия Иванова, Галина Ценкова.

Председателят на ОИК– Кула констатира, че е налице изискуемия съгласно чл. 85, ал. 3 от Изборния кодекс кворум за провеждане на заседанието, поради което същото бе открито.

**Точка 1:** Разглеждане на жалба, вх.№1/04.10.2023г. от Наско Иванов Цанов, представляващ КП „ПРОДЪЛЖАВАМЕ ПРОМЯНАТА-ДЕМОКРАТИЧНА БЪЛГАРИЯ“

Председателят на Комисията *НАДЕЖДА ВЕСЕЛИНОВА* предложи следния проект на решение

РЕШЕНИЕ   
№67 -МИ

Кула, 04.10.2023г.

ОТНОСНО: подадена жалба, вх.№1/04.10.2023г.

В Общинска избирателна комисия-Кула е постъпила жалба с вх. №1 от 04.10.2023г. от Наско Иванов Цанов, представител на Коалиция ПРОДЪЛЖАВАМЕ ПРОМЯНАТА-ДЕМОКРАТИЧНА БЪЛГАРИЯ

Жалбоподателят сезира Общинска избирателна комисия Кула за грубо нарушение на Изборния кодекс, изразяващо се в това, че кандидатът за кмет на Община Кула Николай Йончев Петков не е излязъл в задължителен отпуск след като се е регистрирал и така провежда предизборна агитация в общинските учреждения. Моли за незабавни и най-строги мерки.

След като се запозна със съдържанието на жалбата ОИК-Кула направи служебна проверка в администрацията на Община Кула, като с писмо, изх.№14/ 04.10.2023г. изиска изготвянето на справка относно обстоятелството лицето Николай Йончев Петков, от гр.Кула, ул. „Връшка чука“ №17, с ЕГН \*\*\*, наето ли е и заема ли служба в администрацията на Община Кула.

С изх.№П-02-33520-1/04.10.2023г. Община Кула отговори, че Николай Йончев Петков няма сключен договор в общинска администрация Кула.

След като разгледа жалбата и писмо, изх.№П-02-33520-1/04.10.2023г. на Община Кула, Общинска избирателна комисия Кула прие следното:

От твърденията, изложени в жалбата се сочи за нарушение на чл.161, ал.1 от ИК. Съгласно горната разпоредба, „Кандидат, който е държавен или местен орган или заема служба в администрацията на държавен или местен орган, с изключение на кандидат за общински съветник, задължително ползва по свой избор неплатен служебен отпуск или платен годишен отпуск за времето от регистрацията до обявяване на резултатите от изборите“. Т.50. от Раздел XII. Отпуск на кандидатите на Решение №2122-МИ/29.08.2023г. на ЦИК регламентира:

„Кандидат за кмет на община, район или кметство, който заема служба в администрацията на държавен или местен орган в същата община, район или кметство, задължително ползва по свой избор неплатен служебен отпуск или платен годишен отпуск от деня, следващ деня на решението за регистрация, до обявяване на резултатите от изборите“.

Твърдения за агитация в „общинските учреждения“ без конкретизирани пълни наименования и дати няма как да бъдат установени.

Предвид гореизложеното и на основание чл. 87, ал. 1, т. 22 от Изборния кодекс, Общинска избирателна комисия Кула

**Р Е Ш И:**

  не е установено  деяние, нарушаващо разпоредби на действащото законодателство, поради което ОСТАВЯ БЕЗ УВАЖЕНИЕ жалба, вх.№1/04.10.2023г., подадена от Наско Иванов Цанов.

Решението е изготвено в два еднообразни екземпляра.

Решението подлежи на обжалване в тридневен срок от обявяването му пред Централната избирателна комисия.

При последвалото гласуване гласуваха всички 11 от членовете на ОИК – Кула, от които „за“ – 11 – Надежда Веселинова, Йошка Йончева, Даниела Ванкова, Ирина Илиева, Наталия Боева, Станислава Бояджийска, Пенко Йончев, Христела Христова, Йолина Иванова, Лилия Иванова, Галина Ценкова , „Против“ – няма, с което в 17,20 часа беше прието Решение № 67– МИ от 04 октомври 2023 г. на ОИК – Кула.

С това поради изчерпване на дневния ред заседанието бе закрито от Председателя на ОИК-Кула в 17,30часа.

ПРЕДСЕДАТЕЛ:                                                      СЕКРЕТАР:

/Надежда Веселинова/                                     /Станислава Бояджийска/